Neuvoston direktiivi 84/642/ETY, annettu 11 päivänä joulukuuta 1984, terveyttä koskevista ongelmista tuoreen siipikarjanlihan kaupassa annetun direktiivin 71/118/ETY muuttamisesta



Virallinen lehti nro L 339 , 27/12/1984 s. 0026 - 0026

Suomenk. erityispainos Alue 3 Nide 18 s. 0082

Espanjank. erityispainos: Luku 03 Nide 33 s. 0049

Ruotsink. erityispainos Alue 3 Nide 18 s. 0082

Portugalink. erityispainos: Luku 03 Nide 33 s. 0049



NEUVOSTON DIREKTIIVI, annettu 11 päivänä joulukuuta 1984, terveyttä koskevista ongelmista tuoreen siipikarjanlihan kaupassa annetun direktiivin 71/118/ETY muuttamisesta (84/642/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että komissio on ehdottanut neuvostolle terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annetun neuvoston direktiivin 71/118/ETY(), sellaisena kuin se on viimeksi muutettuna direktiivillä 84/186/ETY(), eräiden säännösten muuttamista; direktiivin 71/118/ETY 14 artiklan 2 kohdassa ja 16 a artiklan a kohdassa tarkoitettuja poikkeuksia olisi jatkettava, jollei myöhemmästä tarkastelusta muuta johdu, ja lisäksi komissio on tehnyt neuvostolle 14 päivänä helmikuuta 1979 ehdotuksen jäähdytysmenetelmän käytön laajentamiseksi ruhoihin, jotka on tarkoitettu pidettäväksi kaupan jäähdytettyinä, ON ANTANUT TÄMÄN DIREKTIIVIN: 1 artikla Muutetaan direktiiviä 71/118/ETY seuraavasti: 1. Korvataan 14 artiklan 2 kohta seuraavasti: "2. Alueellaan tuotettujen ja kaupan pidettävien ruhojen osalta jäsenvaltiot kuitenkin saavat yritysten pyynnöstä myöntää niille poikkeuksia 1 kohdan vaatimuksista. Ensimmäisessä alakohdassa säädettyjä poikkeuksia myöntäneet jäsenvaltiot eivät saa vastustaa muissa jäsenvaltioissa samoissa olosuhteissa tuotetun siipikarjanlihan tuontia alueelleen." 2. Korvataan 14 a artiklan 3 kohdassa ilmaisu "31 päivään joulukuuta 1978" ilmaisulla "1 päivään tammikuuta 1986". 3. Korvataan 16 a artiklan a kohdan kolmas luetelmakohta seuraavasti: " P poikkeuksen liitteessä I olevassa V luvussa vahvistetuista teurastusta ja sisäelinten poistoa koskevista määräyksistä sellaisen siipikarjan tuotantoa varten, josta on osittain tai josta ei ole poistettu sisäelimiä. Neuvoston on 16 b artiklassa säädetyn tarkastelun yhteydessä tutkittava edellytykset, joiden mukaisesti ensimmäisessä alakohdassa tarkoitettu liha voidaan sallia yhteisön sisäisessä kaupassa," 4. Lisätään artikla seuraavasti: "16 b artikla Neuvosto tarkastelee uudelleen komission ehdotuksesta 15 päivään elokuuta 1986 mennessä 14 artiklan 2 kohdassa ja 16 a artiklan a kohdassa säädettyjä poikkeuksia määräenemmistöllä. Näitä poikkeuksia tarkastellaan uudelleen komission kertomuksen perusteella, johon sisältyy tarvittaessa ehdotuksia, jotka on tehty ottaen huomioon nykyisten, tällaisen tuotannon tarjoamista takeista tehtyjen tieteellisten tutkimusten perusteella tehdyt johtopäätökset." 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1984. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 11 päivänä joulukuuta 1984. Neuvoston puolesta Puheenjohtaja A. DEASY ()()()()() () EYVL N:o C 65, 9.3.1979, s. 5 () EYVL N:o C 140, 5.6.1979, s. 180 () EYVL N:o C 247, 1.10.1979, s. 16 () EYVL N:o L 55, 8.3.1971, s. 23 () EYVL N:o L 87, 30.3.1984, s. 27